‎Când oamenii de știință ‎au ajuns prima oară în Ngogo,
‎au descoperit ‎o societate avansată a cimpanzeilor.
‎De-a lungul deceniilor, acea societate
‎a devenit cel mai mare grup de cimpanzei
‎cunoscut vreodată.
‎Și-au extins teritoriul,
‎au dominat pădurea
‎și au construit un imperiu.
‎Dar rivalitățile s-au întețit
‎și imperiul s-a divizat.
‎Un grup mic dar puternic de masculi ‎s-a desprins din grupul principal.
‎Au devenit
‎vesticii.
‎Cimpanzeii care au conviețuit ani de zile
‎au devenit dușmani.
‎Iar acum…
‎rivalitatea lor a dus la moarte.
‎IMPERIUL CIMPANZEILOR
‎CENTRUL NGOGO
‎Au trecut abia câteva zile
‎de când cimpanzeii grupului principal
‎l-au găsit mort pe Pork Pie.
‎Nu se știe ce înțeleg cimpanzeii ‎despre moarte,
‎sau dacă jelesc.
‎Dar pierderea ‎lui Pork Pie a avut un impact.
‎Pentru cimpanzeii din centru,
‎lumea a devenit mai periculoasă.
‎Puiul lui Christine are acum nouă luni.
‎Când a venit pe lume,
‎sora ei, Nadine, a fost neglijată.
‎Acum ‎că ‎e puțin mai mare
‎și personalitatea sa se conturează,
‎a început să-i îmbogățească ‎viața lui Nadine.
‎Nu sunt doar surori.
‎Sunt cele mai bune prietene.
‎Hrana atinge un apogeu al abundenței
‎când se coc fructele Chrysophyllum.
‎Iar cimpanzeii se reunesc.
‎Jackson e încă sub presiune.
‎Abrams și-a reluat locul,
‎dar el nu renunță.
‎Jackson trebuie ‎să le reamintească tuturor cine e șeful.
‎Cât Jackson se concentrează ‎pe dominare, acasă,
‎alți cimpanzei păzesc granița vestică,
‎atenți la noua amenințare.
‎Abrams e aici.
‎La fel și alți masculi adulți.
‎Dar nu au cum să știe
‎când vor lovi vesticii din nou.
‎Viața unui mascul alfa nu e ușoară.
‎Dar are și beneficii.
‎Cu cât e mai înalt rangul unui cimpanzeu,
‎cu atât mai multe șanse are ‎să se împerecheze.
‎Femelele adulte ca Bartoli
‎nasc de obicei ‎la fiecare cinci sau șase ani.
‎Fiul lui Bartoli, Herzog , ‎are acum șase ani.
‎Iar ea e gata să fie iar gestantă.
‎Genele lui Jackson sunt chiar de dorit.
‎Dar trebuie să fie precaută.
‎Jackson e mare, puternic
‎și imprevizibil.
‎Trebuie să aibă grijă de ea și de Herzog…
‎și să se asigure că Jackson e calm.
‎Situația e ciudată pentru Herzog.
‎Ca tânăr cimpanzeu,
‎trebuie să stea aproape de mama lui.
‎Orice ar face.
‎Jackson îi face avansuri.
‎Scutură o creangă,
‎cerându-i astfel lui Bartoli să-l urmeze
‎și să se împerecheze.
‎Iar Bartoli pare dornică.
‎Herzog încearcă să întrerupă actul.
‎Dar e prea târziu.
‎Jackson a obținut ce voia.
‎La fel și Bartoli.
‎Dar a fost o zi obositoare.
‎Cimpanzeii femele ‎se împerechează cu mai mulți masculi.
‎Nu există vreo garanție
‎că Jackson ‎va fi tatăl puiului lui Bartoli.
‎Dar are șanse mari.
‎Pentru că s-a mai întâmplat.
‎Deși Jackson nu știe,
‎Herzog e fiul lui.
‎Cimpanzeii nu vânează doar de foame.
‎Din contră, de obicei.
‎Vânează mai des când sunt sătui ‎și plini de energie.
‎Când Chrysophyllum e în pârg,
‎vânătoarea e în toi.
‎Cimpanzeii nu economisesc resurse,
‎nici nu se gândesc la ce mănâncă.
‎Cu atâtea prăzi,
‎împărțirea cărnii ‎e o chestiune strict politică.
‎Pentru Jackson, această antilopă duiker ‎mare e ocazia să-și întărească poziția,
‎împărțind-o cu aliații săi.
‎Azi favorizează ‎un alt mascul de rang înalt.
‎Pe Peterson.
‎Dar la fel de important
‎este pe cine exclude.
‎Wilson e un mascul tânăr, în ascensiune.
‎E puternic
‎și ambițios.
‎Jackson nu-l include.
‎Iar el pune la suflet.
‎Masculii pot fi agresivi ‎în preajma cărnii.
‎Femelele trebuie să fie precaute.
‎Christine vrea și ea carne.
‎Și e dispusă să-și asume riscul.
‎Wilson se uită cu atenție.
‎Christine a obținut ce dorea.
‎Dar poate nu-i va rămâne porția.
‎Wilson își varsă necazul pe ea.
‎Din fericire, copilul nu a fost rănit.
‎Dar Christine trebuie ‎să-și adăpostească familia.
‎Aceasta e o parte liniștită a pădurii,
‎departe de majoritatea grupului.
‎Dar Christine nu e singură.
‎Gus n-o poate proteja de unul ca Wilson.
‎Dar măcar poate oferi alinare…
‎Christinei și familiei acesteia.
‎Provocarea lui Abrams față de Jackson ‎s-a împotmolit.
‎Jackson e susținut de aliați puternici.
‎Iar lui Abrams îi lipsește sprijinul.
‎Dar acum mai e un tânăr mascul ambițios
‎care-i poartă pică lui Jaclson.
‎Ar putea fi începutul ‎unei alianțe puternice.
‎Deocamdată, Abrams și Wilson
‎se alătură unui grup de masculi ‎în patrulele vestice.
‎Jackson nu e cu ei.
‎Pe cât e de puternic pe teritoriul său,
‎pe atât se teme Jackson de vest.
‎A crescut în zona vestică
‎și, pentru mulți ani, ‎vesticii i-au fost aliați.
‎Dar când grupul s-a scindat,
‎el i-a părăsit
‎ca să domnească peste grupul principal.
‎Când a izbucnit conflictul,
‎Jackson a fost ținta masculilor vestici.
‎A scăpat cu viață.
‎Dar încă poartă semnele luptei.
‎Vesticii sunt o amenințare ‎pentru masculii grupului central.
‎Însă ei îi poartă mare pică lui Jackson.
‎El se teme de ei până în ziua de azi.
‎GRANIȚA DE VEST
‎Granița e presărată de Chrysophyllum.
‎Vesticii petrec din ce în ce mai mult timp ‎aici, hrănindu-se.
‎După ce l-au ucis pe Pork Pie,
‎au căpătat mai multă încredere.
‎Unii cimpanzei din grup nu se opresc aici.
‎Rollins și Damien ‎vor dori mereu mai mult teritoriu.
‎Masculii din vest devin mai puternici.
‎Își arată mereu forțele.
‎Vesticii se pregătesc să atace.
‎Richmond e în miezul acțiunii.
‎Nu mai e alfa,
‎dar e încă un cimpanzeu de temut.
‎Bergl e din nou sănătos.
‎Și nu e singurul lui progres.
‎El și Garrison se purică reciproc des.
‎Garrison pare să-l influențeze pozitiv.
‎A început și să se apropie ‎de liderii patrulei vestice.
‎Trânta le pune la încercare puterile.
‎Iar Rollins și Damien pot vedea ‎de ce-i în stare Bergl.
‎Vesticii au nevoie de fiecare cimpanzeu.
‎Dacă vor să stăpânească acest teritoriu,
‎vor trebui să-i confrunte ‎pe cei din centru
‎și să-i respingă.
‎De aceea, trebuie să fie mulți.
‎Se vor deplasa în forță,
‎masculi și femele împreună.
‎Bartoli și Herzog sunt aproape de graniță.
‎Se bucură de liniște, departe ‎de Jackson și ceilalți masculi dominanți.
‎E binevenită.
‎Dar nu știe ce urmează.
‎Dacă sunt prinși,
‎Herzog ar putea fi ucis.
‎Un mascul vestic o fugărește ‎pe Bartoli prin coronament.
‎A fost despărțită de Herzog.
‎Dar Herzog nu se desparte de mama lui.
‎Va încerca s-o apere.
‎A atras atenția agresorului.
‎Dar acum sunt prinși amândoi ‎în coronament…
‎la mila masculilor vestici.
‎Dar vesticii nu-i atacă.
‎Trec mai departe.
‎Familia singuratică nu e ținta lor.
‎Bartoli și Herzog
‎se strecoară mai departe, împreună.
‎Vesticii avansează în teritoriul central.
‎Și unii cimpanzei încep să ezite.
‎Pentru Carson, riscul e prea mare.
‎Siguranța lui E.O. primează pentru ea.
‎Multe femele și cimpanzei tineri
‎se vor retrage în fața ‎amenințării unei lupte reale.
‎Iar Joya
‎alege să o urmeze pe Carson acasă.
‎Un cimpanzeu ca Bergl ‎ar trebui să se retragă.
‎E prea tânăr și prea mic.
‎Dar Bergl rămâne.
‎I-a sporit încrederea.
‎Și are lupta în sânge.
‎Deși niciunul nu știu asta…
‎el e fiul lui Rollins.
‎Masculii vestici au pătruns ‎adânc în teritoriul central.
‎Simt că dușmanii sunt pe aproape.
‎Cimpanzeii din centru ‎au mai fost luați pe nepregătite.
‎Dar nu și de data asta.
‎De data asta, sunt pregătiți.
‎Când două grupuri mari ‎se întâlnesc față în față,
‎rezultatul e mereu imprevizibil.
‎Vesticii atacă.
‎Cei din centru îi confruntă frontal.
‎Bergl e prins la mijloc.
‎Vesticii îi forțează ‎pe cei din centru să se retragă.
‎Dar unii cimpanzei ‎încă nu au intrat în luptă.
‎Dacă cimpanzeii din centru ripostează,
‎o vor face acum, ‎din spatele masculului lor alfa.
‎Jackson e față în față ‎cu vechii lui rivali.
‎Aceiași care, cu ani în urmă, ‎au vrut să-l ucidă.
‎Jackson e neînfricat.
‎Iar grupul său se raliază în spatele lui.
‎Vesticii au fost respinși.
‎Și se retrag.
‎Cimpanzeii din centru ‎și-au respins rivalii.
‎Dar Jackson a fost rănit în luptă.
‎Și-a apărat teritoriul.
‎Dar cu ce preț?
‎Subtitrarea: Elena Irimia